# Eiropas Savienības C 242A/2020

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 242A |
| | |
| Izdevums latviešu valodā | Informācija un paziņojumi | 63. gadagājums2020. gada 22. jūlijs |

ISSN 1977-0952

Eiropas Savienības

Oficiālais Vēstnesis

C 242A

Izdevums latviešu valodā

Informācija un paziņojumi

63. gadagājums2020. gada 22. jūlijs

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Vērtspapīru un tirgu iestāde |
| 2020/C 242 A/01 | Paziņojums par vakanci – ESMA priekšsēdētājs (s/v) – Atsauce: ESMA/2020/VAC11/AD15 | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Vērtspapīru un tirgu iestāde

2020/C 242 A/01

Paziņojums par vakanci – ESMA priekšsēdētājs (s/v) – Atsauce: ESMA/2020/VAC11/AD15

ESMA

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Vērtspapīru un tirgu iestāde

| 22.7.2020 | LV | Eiropas Savienības Oficiālais Vēstnesis | CA 242/1 |
| --- | --- | --- | --- |

22.7.2020

LV

Eiropas Savienības Oficiālais Vēstnesis

CA 242/1

---

PAZIŅOJUMS PAR VAKANCI (1)

ESMA PRIEKŠSĒDĒTĀJS (S/V)

ATSAUCE: ESMA/2020/VAC11/AD15

(2020/C 242 A/01)

| Līguma veids | Pagaidu darbinieks (2) |
| --- | --- |
| Funkciju grupa un pakāpe | AD 15 |
| Līguma termiņš | Pieci gadi ar iespēju pagarināt vienu reizi (3) |
| Nodaļa | ESMA / augstākā vadība |
| Nodarbinātības vieta | Parīze, Francija |
| Pieteikumu iesniegšanas termiņš | 2020. gada 2. septembris (plkst. 23.59 pēc Parīzes vietējā laika) |
| Rezerves saraksta derīguma termiņš | 2021. gada 31. decembris |

Līguma veids

Pagaidu darbinieks (2)

Funkciju grupa un pakāpe

AD 15

Līguma termiņš

Pieci gadi ar iespēju pagarināt vienu reizi (3)

Nodaļa

ESMA / augstākā vadība

Nodarbinātības vieta

Parīze, Francija

Pieteikumu iesniegšanas termiņš

2020. gada 2. septembris (plkst. 23.59 pēc Parīzes vietējā laika)

Rezerves saraksta derīguma termiņš

2021. gada 31. decembris

1.   IESTĀDE

ESMA ir neatkarīga ES iestāde, kas atrodas Parīzē. ESMA misija ir uzlabot ieguldītāju aizsardzību un veicināt stabilus un sakārtotus finanšu tirgus. Šī misija izriet no ESMA dibināšanas regulas (4), un tai ir trīs mērķi:

| — | ieguldītāju aizsardzība: labāk apmierināt finanšu patērētāju vajadzības un stiprināt viņu kā ieguldītāju tiesības, vienlaikus atzīstot viņu pienākumus, |
| --- | --- |

—

ieguldītāju aizsardzība: labāk apmierināt finanšu patērētāju vajadzības un stiprināt viņu kā ieguldītāju tiesības, vienlaikus atzīstot viņu pienākumus,

| — | sakārtoti tirgi: sekmēt finanšu tirgu un spēcīgu tirgus infrastruktūru integritāti, pārredzamību, efektivitāti un stabilu darbību, kā arī |
| --- | --- |

—

sakārtoti tirgi: sekmēt finanšu tirgu un spēcīgu tirgus infrastruktūru integritāti, pārredzamību, efektivitāti un stabilu darbību, kā arī

| — | finanšu stabilitāte: stiprināt finanšu sistēmu, lai tā spētu izturēt satricinājumus, un novērst finansiālu nelīdzsvarotību, vienlaikus sekmējot ekonomisko izaugsmi. |
| --- | --- |

—

finanšu stabilitāte: stiprināt finanšu sistēmu, lai tā spētu izturēt satricinājumus, un novērst finansiālu nelīdzsvarotību, vienlaikus sekmējot ekonomisko izaugsmi.

ESMA šo mērķu sasniegšanai veic šādas četru veidu darbības: i) investoru, tirgu un finanšu stabilitātes risku novērtēšana, ii) vienotu noteikumu kopuma ES finanšu tirgiem sagatavošanas pabeigšana, iii) uzraudzības konverģences veicināšana un iv) konkrētu finanšu vienību tieša uzraudzība (5).

ESMA īsteno savu misiju Eiropas finanšu uzraudzības sistēmas (EFUS) ietvaros, aktīvi sadarbojoties ar valstu kompetentajām iestādēm (jo īpaši ar vērtspapīru tirgus regulatoriem), kā arī ar Eiropas Banku iestādi (EBI), Eiropas Apdrošināšanas un aroda pensiju iestādi (EAAPI) un Eiropas Sistēmisko risku kolēģiju (ESRK). ESMA ieņem unikālu pozīciju EFUS ietvaros, jo tā koncentrējas uz vērtspapīru un finanšu tirgu dimensiju un šo mērķu visaptverošajiem Eiropas mēroga aspektiem.

Plašākai informācijai lūgums apmeklēt ESMA tīmekļa vietni: http://www.esma.europa.eu

2.   AMATA APRAKSTS UN PROFILS

ESMA organizē atlases procedūru ESMA priekšsēdētāja amatam.

Priekšsēdētājs ir pilna laika neatkarīgs speciālists, ESMA darbinieks, kurš uzturas Parīzē (Francijā). Viņš ir balsstiesīgais loceklis un vada ESMA Uzraudzības padomi un valdi. Priekšsēdētājs pārstāv iestādi un nosaka iestādes ilgtermiņa stratēģisko virzību.

Priekšsēdētāja pilnvaru termiņš ir pieci gadi, un to drīkst pagarināt vienu reizi.

Galvenie pienākumi

ESMA priekšsēdētājs būs atbildīgs par uzdevumiem, kas noteikti regulā, ar kuru izveido ESMA (6), un jo īpaši:

| — | ESMA Uzraudzības padomes un valdes sanāksmju vadīšana un darba kārtības noteikšana, |
| --- | --- |

—

ESMA Uzraudzības padomes un valdes sanāksmju vadīšana un darba kārtības noteikšana,

| — | ESMA Uzraudzības padomes darba sagatavošana, |
| --- | --- |

—

ESMA Uzraudzības padomes darba sagatavošana,

| — | darbība kā ESMA vadītājam un ārējam pārstāvim, |
| --- | --- |

—

darbība kā ESMA vadītājam un ārējam pārstāvim,

| — | ESMA stratēģijas izstrāde un ESMA mērķu sasniegšanas nodrošināšana, |
| --- | --- |

—

ESMA stratēģijas izstrāde un ESMA mērķu sasniegšanas nodrošināšana,

| — | konkrētu Uzraudzības padomes skaidri definētu uzdevumu un lēmumu izpilde un |
| --- | --- |

—

konkrētu Uzraudzības padomes skaidri definētu uzdevumu un lēmumu izpilde un

| — | piedalīšanās Eiropas Parlamenta sēdē un atbildēšana uz tā locekļu jautājumiem vismaz reizi gadā. |
| --- | --- |

—

piedalīšanās Eiropas Parlamenta sēdē un atbildēšana uz tā locekļu jautājumiem vismaz reizi gadā.

3.   PROFESIONĀLĀ KVALIFIKĀCIJA UN CITAS PRASĪBAS

A.   
  Atbilstības kritēriji

Lai kandidātus uzskatītu par piemērotiem, viņiem līdz pieteikumu iesniegšanas termiņam jāatbilst visiem turpmāk minētajiem atbilstības kritērijiem:

| — | izglītības līmenis, kas atbilst vismaz četrus gadus ilgām pabeigtām universitātes studijām un ir apliecināts ar diplomu (7), un pēc diploma saņemšanas iegūta piecpadsmit (15) gadus ilga profesionālā pieredze (8),
  VAI
  izglītības līmenis, kas atbilst vismaz trīs gadus ilgām pabeigtām universitātes studijām un ir apliecināts ar diplomu (9), un pēc diploma saņemšanas iegūta sešpadsmit (16) gadus ilga profesionālā pieredze (10), |
| --- | --- |

—

izglītības līmenis, kas atbilst vismaz četrus gadus ilgām pabeigtām universitātes studijām un ir apliecināts ar diplomu (7), un pēc diploma saņemšanas iegūta piecpadsmit (15) gadus ilga profesionālā pieredze (8),

VAI

izglītības līmenis, kas atbilst vismaz trīs gadus ilgām pabeigtām universitātes studijām un ir apliecināts ar diplomu (9), un pēc diploma saņemšanas iegūta sešpadsmit (16) gadus ilga profesionālā pieredze (10),

| — | jābūt Eiropas Savienības dalībvalsts valstspiederīgajam, |
| --- | --- |

—

jābūt Eiropas Savienības dalībvalsts valstspiederīgajam,

| — | jābūt tiesīgam izmantot visas pilsoņa tiesības (11), |
| --- | --- |

—

jābūt tiesīgam izmantot visas pilsoņa tiesības (11),

| — | jābūt izpildījušam spēkā esošajos tiesību aktos par militāro dienestu noteiktās prasības, |
| --- | --- |

—

jābūt izpildījušam spēkā esošajos tiesību aktos par militāro dienestu noteiktās prasības,

| — | jābūt padziļinātām vienas Eiropas Savienības oficiālās valodas zināšanām (12) un apmierinošām citas Eiropas Savienības oficiālās valodas zināšanām (13), |
| --- | --- |

—

jābūt padziļinātām vienas Eiropas Savienības oficiālās valodas zināšanām (12) un apmierinošām citas Eiropas Savienības oficiālās valodas zināšanām (13),

| — | jābūt fiziski spējīgam pildīt ar amatu saistītos pienākumus (14), |
| --- | --- |

—

jābūt fiziski spējīgam pildīt ar amatu saistītos pienākumus (14),

| — | jābūt spējīgam pabeigt pilnu piecu gadu pilnvaru laiku pirms pensijas vecuma sasniegšanas (15). |
| --- | --- |

—

jābūt spējīgam pabeigt pilnu piecu gadu pilnvaru laiku pirms pensijas vecuma sasniegšanas (15).

B.   
  Atlases kritēriji

Priekšatlases posms

Pieteikumi, kas atbilst iepriekšminētajiem atbilstības kritērijiem (A daļa), tiks vērtēti atbilstoši pamatprasībām (B.1. daļa). Kandidātus, kuri neatbilst visām pamatprasībām (B.1. daļa), no atlases procesa izslēdz.

Kandidāti, kuri atbilst visām pamatprasībām (B.1. daļa), tiks vērtēti atbilstoši priekšrocību prasībām (B.2. daļa). Veicot šo salīdzinošo pieteikumu vērtēšanu, uz intervijām ar atlases komisiju tiks uzaicināti līdz desmit (10) labākie kandidāti, kuri būs ieguvuši visvairāk punktu.

B.1.   Pamatprasības

| a) | Vismaz piecpadsmit (15) gadu pieredze (iegūta pēc nepieciešamā izglītības līmeņa sasniegšanas, skatīt 3.A daļu), no kuriem vismaz pieci (5) gadi vadošā amatā ESMA kompetences jomā; |
| --- | --- |

a)

Vismaz piecpadsmit (15) gadu pieredze (iegūta pēc nepieciešamā izglītības līmeņa sasniegšanas, skatīt 3.A daļu), no kuriem vismaz pieci (5) gadi vadošā amatā ESMA kompetences jomā;

| b) | teicamas rakstiskās un mutiskās angļu valodas zināšanas (16). |
| --- | --- |

b)

teicamas rakstiskās un mutiskās angļu valodas zināšanas (16).

B.2.   Priekšrocību prasības

| c) | Padziļinātas zināšanas un pierādīta pieredze finanšu tirgos, finanšu regulēšanā un/vai vērtspapīru tirgu uzraudzībā/pārraudzībā valsts, ES vai starptautiskā līmenī; |
| --- | --- |

c)

Padziļinātas zināšanas un pierādīta pieredze finanšu tirgos, finanšu regulēšanā un/vai vērtspapīru tirgu uzraudzībā/pārraudzībā valsts, ES vai starptautiskā līmenī;

| d) | jābūt padziļinātai izpratnei par ES iestādēm un ES lēmumu pieņemšanas procesiem, ES un starptautiskajām darbībām, kas ir būtiskas ESMA darbībai; |
| --- | --- |

d)

jābūt padziļinātai izpratnei par ES iestādēm un ES lēmumu pieņemšanas procesiem, ES un starptautiskajām darbībām, kas ir būtiskas ESMA darbībai;

| e) | jābūt izcilām zināšanām par ES politisko un tiesisko vidi un pierādītai sarunu pieredzei ES un starptautiskā līmenī; |
| --- | --- |

e)

jābūt izcilām zināšanām par ES politisko un tiesisko vidi un pierādītai sarunu pieredzei ES un starptautiskā līmenī;

| f) | jābūt pieredzei organizācijas vadīšanā ar būtiskiem uzdevumiem un mērķiem un attiecīgās organizācijas virzīšanā uz tās mērķu sasniegšanu; un |
| --- | --- |

f)

jābūt pieredzei organizācijas vadīšanā ar būtiskiem uzdevumiem un mērķiem un attiecīgās organizācijas virzīšanā uz tās mērķu sasniegšanu; un

| g) | motivācijai ieņemt reklamēto amata vietu. |
| --- | --- |

g)

motivācijai ieņemt reklamēto amata vietu.

B.3.   Papildu prasības

| h) | Teicamas komunikācijas un prezentācijas prasmes ar spēju skaidri komunicēt un vienkārši mutiski un rakstiski prezentēt sarežģītus jautājumus gan publiski, gan sanāksmēs ar iekšējām vai ārējām ieinteresētajām personām; |
| --- | --- |

h)

Teicamas komunikācijas un prezentācijas prasmes ar spēju skaidri komunicēt un vienkārši mutiski un rakstiski prezentēt sarežģītus jautājumus gan publiski, gan sanāksmēs ar iekšējām vai ārējām ieinteresētajām personām;

| i) | izcilas kontaktu veidošanas spējas un savstarpējo attiecību veidošanas prasmes, tostarp spēja strādāt un veikt pārrunas ar augsta līmeņa valdības pārstāvjiem, kā arī ieinteresētajām personām un finanšu nozares pārstāvjiem gan ES, gan ārpus tās; |
| --- | --- |

i)

izcilas kontaktu veidošanas spējas un savstarpējo attiecību veidošanas prasmes, tostarp spēja strādāt un veikt pārrunas ar augsta līmeņa valdības pārstāvjiem, kā arī ieinteresētajām personām un finanšu nozares pārstāvjiem gan ES, gan ārpus tās;

| j) | pierādīta spēja vadīt diskusijas un pieņemt vislabākos iespējamos lēmumus stratēģiskajā un politiskajā līmenī, neapdraudot produktīvas darba attiecības ar citām iesaistītajām personām; un |
| --- | --- |

j)

pierādīta spēja vadīt diskusijas un pieņemt vislabākos iespējamos lēmumus stratēģiskajā un politiskajā līmenī, neapdraudot produktīvas darba attiecības ar citām iesaistītajām personām; un

| k) | spēcīga atbildības sajūta, integritāte, iniciatīva, pašmotivācija un apņemšanās strādāt sabiedrības interesēs un kalpot ES kopumā. |
| --- | --- |

k)

spēcīga atbildības sajūta, integritāte, iniciatīva, pašmotivācija un apņemšanās strādāt sabiedrības interesēs un kalpot ES kopumā.

Atlases procedūra

Uz intervijām uzaicinātie kandidāti (līdz 10) tiks informēti (uzaicinājuma vēstulē) par atlases komisijas sastāvu. Intervijas laikā kandidāti tiks vērtēti pēc visiem atlases kritērijiem (B.1., B.2. un B.3. daļas).

Interviju rezultātā līdz sešiem (6) kandidātiem tiks iekļauti rezerves sarakstā, un Uzraudzības padome viņus uzaicinās uz interviju.

Šī atlases procedūra ir pamats rezerves saraksta izveidošanai. Iekļaušana rezerves sarakstā negarantē iecelšanu amatā. Pieteikuma iesniedzējiem jāņem vērā, ka rezerves saraksts var tikt publiskots, kad atlases komisija būs to pieņēmusi.

Atlases komisijas darbs un apspriedes ir stingri konfidenciālas, un jebkāda sazināšanās ar tās locekļiem ir aizliegta. Jebkāda kandidātu vai trešo personu sazināšanās ar atlases komisijas locekļiem, lai viņus ietekmētu saistībā ar atlasi, ir pamats izslēgšanai no atlases procedūras.

Nākamajā posmā atlasītie (līdz sešiem) kandidāti tiks uzaicināti uzstāties ar prezentāciju par ESMA Uzraudzības padomes iepriekš noteiktu tēmu (pēc tās būs intervija).

Prezentācijas un intervijas notiks vienā un tajā pašā dienā. Prezentācijas temats tiks paziņots atlasītajiem kandidātiem, uzaicinājumā uz interviju ar Uzraudzības padomi.

Uzraudzības padome ar Komisijas palīdzību sagatavo kvalificētu ESMA priekšsēdētāja amata kandidātu sarakstu. Pamatojoties uz minēto sarakstu, Padome pēc Eiropas Parlamenta apstiprinājuma pieņem lēmumu par ESMA priekšsēdētāja iecelšanu. Paredzētais līguma darbības sākuma datums ir 2021. gada 1. aprīlis.

Kandidātiem var lūgt piedalīties intervijās un/vai testos papildus iepriekš minētajiem.

4.   AR ĒTIKU SAISTĪTIE PIENĀKUMI

ESMA priekšsēdētājs darbojas neatkarīgi un objektīvi Eiropas Savienības interesēs un neprasa un nepieņem norādījumus no Eiropas Savienības iestādēm vai struktūrām, ne no vienas valdības vai no citām publiskām vai privātām struktūrām. ESMA priekšsēdētājs ievēro un aktīvi veicina ESMA interešu konfliktu politiku attiecībā uz ESMA darbiniekiem un ESMA labas administratīvās prakses kodeksu (17). Uz viņu attiecas dienesta noslēpuma prasības, strādājot ESMA un pēc amata atstāšanas (18).

Kandidātu pienākumi

Izvēlētos kandidātus, kas tiks iekļauti rezerves sarakstā (t. i., tos, kurus intervēs Uzraudzības padome), informēs, ka viņiem būs jāiesniedz divas deklarācijas – deklarācija par interešu konfliktu (19) un deklarācija par viņu nodomu rīkoties neatkarīgi sabiedrības interesēs un ievērojot dienesta noslēpumu.

Izvēlētajam kandidātam būs jāpaziņo ESMA par visām personiskajām interesēm, jo īpaši ģimenes vai finanšu interesēm, vai citām trešo personu interesēm (piemēram, saistītām ar iepriekšējiem amatiem), kas ietekmēs vai varētu negatīvi ietekmēt viņa neatkarību, ja viņš tiktu iecelts par ESMA priekšsēdētāju, un kas tādējādi var izraisīt jebkādu faktisku, potenciālu vai šķietamu interešu konfliktu saistībā ar šo amatu. Kandidātu interešu deklarācijas tiks pārbaudītas, ņemot vērā ESMA interešu konfliktu un ētikas politiku attiecībā uz ESMA personālu17.

Pienākumi pēc amata atstāšanas

Personai, kas strādājusi par ESMA priekšsēdētāju, pirms iesaistīšanās citā darbībā būs pienākums lūgt atļauju no ESMA (divus gadus pēc aiziešanas no ESMA) (20). Ja attiecīgā darbība ir saistīta ar darbu, kas veikts pēdējos trīs dienesta gados, strādājot ESMA, un ja ESMA uzskata, ka tas var konfliktēt ar ESMA leģitīmajām interesēm, ESMA var sniegt apstiprinājumu, piemērojot jebkādus nosacījumus, ko tā uzskata par piemērotiem, vai aizliegt attiecīgo darbību. Darbības, kas radītu ESMA priekšsēdētājam interešu konflikta situāciju, netiks atļautas.

5.   KĀ PIETEIKTIES?

Kandidātiem jāpiesakās, līdz noteiktajam termiņam nosūtot turpmāk norādītos dokumentus uz adresi vacancies@esma.europa.eu.

| — | Šajā pieteikumā jāiekļauj:
  CV (Eiropas formātā) (21) un motivācijas vēstule angļu valodā (ESMA darba valoda). |
| --- | --- |

—

Šajā pieteikumā jāiekļauj:
  CV (Eiropas formātā) (21) un motivācijas vēstule angļu valodā (ESMA darba valoda).

| — | Pieteikuma dokumenti attiecīgi jāmarķē ar paziņojuma par vakanci atsauces numuru (skatīt veidnē turpmāk). |
| --- | --- |

—

Pieteikuma dokumenti attiecīgi jāmarķē ar paziņojuma par vakanci atsauces numuru (skatīt veidnē turpmāk).

CV Eiropas formātā (22), saglabājot ar nosaukumu:

ESMA_2020_VAC11_AD15_UZVĀRDS_Vārds_CV

Motivācijas vēstule, kura nav garāka par divām lappusēm un kurā skaidrota kandidāta interese un motivācija strādāt konkrētajā amatā, saglabāta ar nosaukumu:

ESMA_2020_VAC11_AD15_UZVĀRDS_Vārds_Motivation letter

Norāde e-pasta temata ailē:

ESMA_2020_VAC11_AD15_UZVĀRDS_Vārds

Pieteikuma dokumenti jāaizpilda angļu valodā (23). Lai pieteikumus izskatītu, tie jāsaņem līdz konkursa beigu termiņa dienas plkst. 23.59.59 (CET). Mēs iesakām kandidātiem iesniegt pieteikumus krietni pirms termiņa, lai izvairītos no iespējamām problēmām.

Lūdzu, iepazīstieties ar dokumentu “Vadlīnijas kandidātiem”, lai iegūtu norādījumus par pieteikuma aizpildīšanu.

Visa sarakste notiks pa e-pastu, tāpēc kandidātiem ir jānodrošina, ka e-pasta adrese ir pareiza un ka tā tiek regulāri pārbaudīta.

Pieteikuma iesniedzējus novērtē, pamatojoties uz atbilstības un atlases kritērijiem, kas norādīti paziņojumā par vakanci (kā skaidrots 3. daļā) un kas jāizpilda līdz pieteikumu iesniegšanas beigu termiņam.

ESMA ievēro vienlīdzīgu iespēju politiku.

6.   NODARBINĀŠANAS NOSACĪJUMU KOPSAVILKUMS

| — | Izraudzītajiem ārējiem kandidātiem var piedāvāt darba līgumu uz pieciem gadiem kā pagaidu darbinieka līgumu 2(a) ar vienu iespējamu pagarinājumu (24). |
| --- | --- |

—

Izraudzītajiem ārējiem kandidātiem var piedāvāt darba līgumu uz pieciem gadiem kā pagaidu darbinieka līgumu 2(a) ar vienu iespējamu pagarinājumu (24).

| — | Izraudzītos ārējos kandidātus pieņem darbā, klasificējot pirmajā vai otrajā līmenī attiecīgajā pakāpē. |
| --- | --- |

—

Izraudzītos ārējos kandidātus pieņem darbā, klasificējot pirmajā vai otrajā līmenī attiecīgajā pakāpē.

| Pakāpe/līmenis | Minimālās prasības klasificēšanai līmenī (25)


  (vajadzīgais augstskolas studiju līmenis + minimālais pieredzes gadu skaits pēc absolvēšanas) | Neto mēnešalga, neskaitot pabalstus (26)


  (EUR) | Neto mēnešalga, ietverot konkrētus/ģimenes pabalstus (27)


  (EUR) |
| --- | --- | --- | --- |
| AD 15, 1. līmenis | grāds iegūts pēc 4 gadu mācībām augstskolā + 15 gadu pieredze | 12 695 | 17 740 |
| AD 15, 2. līmenis | grāds iegūts pēc 4 gadu mācībām augstskolā + 21 gada pieredze | 13 050 | 18 227 |

Pakāpe/līmenis

Minimālās prasības klasificēšanai līmenī (25)

(vajadzīgais augstskolas studiju līmenis + minimālais pieredzes gadu skaits pēc absolvēšanas)

Neto mēnešalga, neskaitot pabalstus (26)

(EUR)

Neto mēnešalga, ietverot konkrētus/ģimenes pabalstus (27)

(EUR)

AD 15, 1. līmenis

grāds iegūts pēc 4 gadu mācībām augstskolā + 15 gadu pieredze

12 695

17 740

AD 15, 2. līmenis

grāds iegūts pēc 4 gadu mācībām augstskolā + 21 gada pieredze

13 050

18 227

Finanšu nosacījumi

| — | Kā ESMA priekšsēdētājam izraudzītajam kandidātam ir tiesības saņemt vadības pabalstu (4,2 % no pamatalgas), ja sekmīgi beidzies deviņu mēnešu pārbaudes laiks. |
| --- | --- |

—

Kā ESMA priekšsēdētājam izraudzītajam kandidātam ir tiesības saņemt vadības pabalstu (4,2 % no pamatalgas), ja sekmīgi beidzies deviņu mēnešu pārbaudes laiks.

| — | ESMA maksā tādas algas, kādas ir visiem ES darbiniekiem. Uz tām attiecas korekcijas koeficients Francijai (pašlaik 117,7 %). |
| --- | --- |

—

ESMA maksā tādas algas, kādas ir visiem ES darbiniekiem. Uz tām attiecas korekcijas koeficients Francijai (pašlaik 117,7 %).

| — | Algai piemēro Savienības nodokli, ko atvelk ienākumu gūšanas vietā, un algas ir atbrīvotas no valsts nodokļiem. |
| --- | --- |

—

Algai piemēro Savienības nodokli, ko atvelk ienākumu gūšanas vietā, un algas ir atbrīvotas no valsts nodokļiem.

| — | Atkarībā no ģimenes stāvokļa un izcelsmes vietas izraudzītajam darbiniekam var būt tiesības saņemt ekspatriācijas pabalstu (16 % no pamatalgas), apgādnieka pabalstu, apgādājamā bērna pabalstu, izglītības pabalstu, pirmsskolas pabalstu, iekārtošanās pabalstu, pārcelšanās izmaksu atlīdzību, sākotnējo pagaidu dienas naudu un citus pabalstus. |
| --- | --- |

—

Atkarībā no ģimenes stāvokļa un izcelsmes vietas izraudzītajam darbiniekam var būt tiesības saņemt ekspatriācijas pabalstu (16 % no pamatalgas), apgādnieka pabalstu, apgādājamā bērna pabalstu, izglītības pabalstu, pirmsskolas pabalstu, iekārtošanās pabalstu, pārcelšanās izmaksu atlīdzību, sākotnējo pagaidu dienas naudu un citus pabalstus.

Atvaļinājums, pensija un slimības apdrošināšana

| — | Tiesības saņemt ikgadējo atvaļinājumu divas dienas par katru kalendāro mēnesi un papildu dienas par vecumu un pakāpi, kā arī papildu 2,5 dienas ceļošanai mājup, ja šo nosacījumu piemēro, un vidēji 17 papildu ESMA brīvdienas gadā. |
| --- | --- |

—

Tiesības saņemt ikgadējo atvaļinājumu divas dienas par katru kalendāro mēnesi un papildu dienas par vecumu un pakāpi, kā arī papildu 2,5 dienas ceļošanai mājup, ja šo nosacījumu piemēro, un vidēji 17 papildu ESMA brīvdienas gadā.

| — | ES pensiju shēma (pēc 10 nostrādātiem gadiem). |
| --- | --- |

—

ES pensiju shēma (pēc 10 nostrādātiem gadiem).

| — | ES kopīgā veselības apdrošināšanas shēma (JSIS), apdrošināšana pret nelaimes gadījumiem un arodslimībām, bezdarbnieka un invaliditātes pabalsts un apdrošināšana. |
| --- | --- |

—

ES kopīgā veselības apdrošināšanas shēma (JSIS), apdrošināšana pret nelaimes gadījumiem un arodslimībām, bezdarbnieka un invaliditātes pabalsts un apdrošināšana.

| — | Vispārīgā un attiecīgā profesionālā apmācība un profesionālās attīstības iespējas. |
| --- | --- |

—

Vispārīgā un attiecīgā profesionālā apmācība un profesionālās attīstības iespējas.

Plašākai informācijai lūgums skatīt darba piedāvājumu lapu ESMA tīmekļa vietnē:

https://www.esma.europa.eu/about-esma/careers

7.   DATU AIZSARDZĪBA

Komisija nodrošina, lai kandidātu personas dati tiktu apstrādāti saskaņā ar Eiropas Parlamenta un Padomes Regulu (ES) 2018/1725 (28). Tas jo īpaši attiecas uz šādu datu konfidencialitāti un drošību. Plašākai informācijai lūgums iepazīties ar privātuma paziņojumu saistībā ar darbā pieņemšanas procesu.

ESMA veiks visus nepieciešamos pasākumus, lai nodrošinātu procedūras konfidencialitāti, tomēr nevar izslēgt iespēju, ka kandidāti intervijas dienā cits citu redz.

---

(1)  Šis paziņojums par vakanci ir pieejams Eiropas Savienības oficiālajās valodās. Neatbilstību gadījumā oriģinālvaloda ir angļu valoda un noteicošā ir angļu valodas versija; citu valodu versijas ir tulkojumi tikai informācijas nolūkos.

(2)  Saskaņā ar Eiropas Savienības Pārējo darbinieku nodarbināšanas kārtības (CEOS) 2. panta a) punktu.

(3)  ESMA priekšsēdētāja pilnvaru termiņš ir pieci gadi, un to var pagarināt vienu reizi. Pirmā līguma laikā pārbaudes laiks ir deviņi mēneši.

(4)  Eiropas Parlamenta un Padomes Regula (ES) Nr. 1095/2010 (2010. gada 24. novembris), ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).

(5)  https://www.esma.europa.eu/about-esma/who-we-are

https://www.esma.europa.eu/about-esma/esma-in-short/esma-organigramme

(6)  Regula (ES) Nr. 1095/2010.

(7)  Vērā ņem tikai tās kvalifikācijas, kas piešķirtas ES dalībvalstīs vai kam minēto ES dalībvalstu iestādes piešķīrušas līdzvērtības sertifikātus.

(8)  Lai iegūtu plašāku informāciju par to, kā aprēķināt darba pieredzi, lūgums izmantot dokumentu “Vadlīnijas kandidātiem”, kas publicēts ESMA tīmekļa vietnē https://www.esma.europa.eu/about-esma/careers.

(9)  Skatīt 7. zemsvītras piezīmi.

(10)  Skatīt 8. zemsvītras piezīmi.

(11)  Pirms pieņemšanas darbā sekmīgajam kandidātam ir jāiesniedz policijas izziņa par kriminālās sodāmības neesamību.

(12)  ES oficiālās valodas ir šādas: angļu, bulgāru, čehu, dāņu, franču, grieķu, horvātu, igauņu, īru, itāļu, latviešu, lietuviešu, maltiešu, nīderlandiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valoda.

(13)  Vismaz B2 līmenī atbilstoši Eiropas vienotajai valodu prasmes līmeņa noteikšanas sistēmai:

http://europass.cedefop.europa.eu/lv/resources/european-language-levels-cefr

Uz interviju uzaicināto kandidātu otrās ES oficiālās valodas zināšanas tiek pārbaudītas mutiski.

(14)  Pirms iecelšanas amatā sekmīgajam kandidātam ir jāiziet medicīnas pārbaude ESMA medicīnas centrā, lai apstiprinātu kandidāta atbilstību CEOS 12. panta 2. punkta d) apakšpunkta prasībām (fizisko spēju pildīt amata pienākumus).

(15)  Pagaidu darbinieku pensionēšanās vecums sākas tā mēneša beigās, kurā persona sasniedz 66 gadu vecumu.

(16)  Angļu valoda vismaz B2 līmenī https://europass.cedefop.europa.eu/resources/european-language-levels-cefr

Atbilstoši ESMA valdes 2011. gada 11. janvāra Lēmumam ESMA/2011/MB/3 ESMA oficiālā darba valoda ir angļu valoda. Ar šo lēmumu īsteno ESMA Regulas (ES) Nr. 1095/2010, ar ko izveido ESMA, 73. panta 2. punktu.

(17)  Visa informācija par interešu konflikta noteikumiem, kas piemērojami ESMA priekšsēdētājam, ir pieejama šeit: https://www.esma.europa.eu/about-esma/governance/ethics-and-conflict-interests

(18)  Skatīt ES Civildienesta noteikumu 11., 16. un 17. pantu un 11. pantu Pārējo darbinieku nodarbināšanas kārtībai, kā arī 70. pantu Regulā (ES) Nr. 1095/2010, ar ko izveido ESMA.

(19)  Saskaņā ar Civildienesta noteikumu 11. un 11.a pantu un Eiropas Savienības Pārējo darbinieku nodarbināšanas kārtības (CEOS) 11. pantu.

(20)  Jo īpaši skatīt Komisijas 2018. gada 29. jūnija Lēmuma C(2018) 4048 ceturto sadaļu par ārējām darbībām un norīkošanu, kā arī par profesionālo darbību pēc aiziešanas no dienesta, kas iekļauts ESMA Interešu konfliktu politikā.

(21)  http://europass.cedefop.europa.eu/lv/documents/curriculum-vitae

(22)  http://europass.cedefop.europa.eu/lv/documents/curriculum-vitae

(23)  Atbilstoši ESMA valdes 2011. gada 11. janvāra Lēmumam ESMA/2011/MB/3 ESMA oficiālā darba valoda ir angļu valoda. Ar šo lēmumu īsteno ESMA Regulas (ES) Nr. 1095/2010, ar ko izveido ESMA, 73. panta 2. punktu.

(24)  To pagarina vienu reizi Eiropas Savienības Padome, rīkojoties pēc Uzraudzības padomes priekšlikuma un ar Komisijas palīdzību un ņemot vērā Uzraudzības padomes novērtējumu.

(25)  ESMA valdes Lēmums ESMA-2014-MB-14, ar ko pieņem vispārīgus īstenošanas noteikumus attiecībā uz kritērijiem, kuri piemērojami klasifikācijai iecelšanas vai darbā pieņemšanas posmā – Komisijas 2013. gada 16. decembra Lēmums (C(2013) 8970): https://www.esma.europa.eu/sites/default/files/library/decision_on_classification_in_step_2013.pdf

(26)  Neto darba algas aplēse, ietverot korekcijas koeficientu Francijai, nodokļu un sociālā nodrošinājuma iemaksu atvilkumu, bet neieskaitot pabalstus (aplēse aprēķināta kandidātam, kurš nav tiesīgs saņemt ekspatriācijas pabalstu Francijā un kuram nav ģimenes).

(27)  Neto algas aplēse, ietverot korekcijas koeficientu Francijai, nodokļu un sociālā nodrošinājuma iemaksu atvilkumu un pieskaitot pabalstus (aplēse veikta kandidātam, kurš ir tiesīgs saņemt ekspatriācijas pabalstu, pieskaitot apgādnieka pabalstu un viena apgādājamā bērna pabalstu). Pabalsti jebkurā gadījumā ir atkarīgi no kandidāta personīgās situācijas.

(28)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---